num_pages: 124
description: Deşi binecunoscut de specialişti şi de pasionați, fenomenul rezistenței armate anticomuniste este încă insuficient cunoscut publicului larg. Aşadar, popularizarea este premisa care a generat acest produs. Probabil că ideea unui album despre rezistență nu este una nouă, însă până în prezent un asemenea proiect nu s-a materializat. Multe dintre fotografiile prezente în aceste pagini au fost deja publicate sau pot fi accesibile în mediul online, însă reunirea lor într-un asemenea demers este o premieră. De la fotografii „tip”, realizate în aresturile Securității, până la imagini dintre cele mai dure, reprezentând victime ale confruntării armate, din ambele tabere, toate acestea se regăsesc aici. Prin însoțirea imaginilor cu texte concise am căutat să potențăm impactul vizual, să oferim informația primară şi să stârnim dorința de aprofundare. Într-o oarecare măsură acest proiect este unul „pilot”, iar receptarea lui de către public ne va convinge de oportunitatea continuării ulterioare. Alegerea celor şase grupuri prezentate în album nu s-a făcut neapărat în funcție de importanța lor, ci în funcție de resursele documentare pe care le-am avut la dispoziție. Constantin Vasilescu
language: Romanian
title: Rezistența armată. O istorie în imagini
publisher: Manuscris